# Alexz Wigg

Alexz Wigg (Aylesbury, 11 de novembre de 1989) és un pilot de trial anglès que va ser Campió d'Europa de trial el 2010, Campió del Món júnior el 2009 i juvenil el 2006. Va guanyar també el Campionat d'Europa júnior del 2006 i el Campionat d'Europa juvenil els anys 2004 i 2005.

## Trajectòria esportiva

Procedent d'una família de campions motociclistes (son pare, Julian Wigg, fou un famós pilot de Grass Track i son oncle Simon Wigg fou 5 vegades Campió del Món de Long Track), Alexz Wigg és un dels joves pilots més prometedors de l'escena internacional. Casualment fa els anys el mateix dia que l'històric campió i llegenda viva del trial Sammy Miller: l'onze de novembre.
Des de la seva primera victòria a l'edat de 8 anys en una prova del campionat britànic de classe D fins a l'actualitat ha guanyat tota mena de campionats i trofeus en categories inferiors.
El 2007 va passar a competir en el Campionat del Món de trial júnior amb la seva motocicleta de 125 cc, aconseguint-hi un subcampionat que va ser considerat extraordinari atesa la mitjana cilindrada de la moto. En vistes de l'èxit l'equip italià de Montesa Future Trial el fitxà per a la temporada 2008, i l'any seguit signà amb Beta per a disputar els Campionat del Món i d'Europa de trial júnior i el Campionat britànic de trial. Wigg va haver d'abandonar l'escola per a poder concentrar-se en la seva carrera esportiva.
El 2010 va començar a disputar també el Campionat del Món de trial en categoria absoluta, i el mes de maig va guanyar els Sis Dies d'Escòcia de Trial.

## Palmarès

| Any | Motocicleta | C. del Món outdoor | C. del Món indoor | C. d'Alem. indoor | C. britànic | Altres |
| 2001 | Gas Gas | - | - | - | 1r Juvenil C | |
| 2002 | Gas Gas | - | - | - | 1r Juvenil B | |
| 2003 | Gas Gas | - | - | - | 1r Juvenil B | |
| 2004 | Gas Gas | - | - | | ? | C. d'Europa juvenil |
| 2005 | Gas Gas | - | - | | 1r Juvenil A | C. d'Europa juvenil |
| 2006 | Gas Gas | - | - | | ? | C. del Món juvenil C. d'Europa júnior |
| 2007 | Gas Gas | - | - | 1r | 4t | |
| 2008 | Montesa | - | - | 1r | 4t | |
| 2009 | Beta | 14è | - | | 3r | C. del Món júnior |
| 2010 | Beta | 12è | 8è | | 3r | C. d'Europa Guanyador dels SSDT |
| 2011 | Sherco | 13è | - | | 7è | |
| 2012 | Gas Gas | 11è | - | | 4t | |
| 2013 | Gas Gas | - | - | | 4t | |
| 2014 | Gas Gas | 12è | - | | 3r | |
| 2015 | Gas Gas | - | - | | 6è | |
| 2016 | Gas Gas | - | - | | 10è | |
| Total títols | Total títols | 0 | 0 | 2 | 4 | 6 |
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider... Wigg Alexz» (en anglès). trialonline.org. [Consulta: 11 febrer 2011].
* «About Alexz Wigg» (en anglès). alexzwigg.com. Arxivat de l'original el 24 de juliol 2008. [Consulta: 21 abril 2010].

## Enllaços externs

* Alexz Wigg - Lloc web oficial (anglès)
* Palmarès de Alexz Wigg al Campionat del Món júnior (anglès) PDF
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen :